Anau kultūra

Anau kultūra – akmens ir bronzos amžiaus archeologinė kultūra, pavadinta nuo Anau (apie 12 km į rytus nuo Ašgabato) gyvenviečių ir piliakalnių.

 Arealas 
Anau kultūra plito Turkmėnijoje, Anau ir Džeituno srityse. Ją aptiko XVIII a. rusų geografai. 1904 m. piliakalnius tyrė JAV archeologas R. Pompelis. Per 1940–1950 m. archeologinę ekspediciją ištirti drėkinimo kanalai (3 tūkstantmetis pr. m. e.), ankstyvosios žemdirbių gyvenvietės.

 Kultūra 
Anau kultūros gyvenvietėse rasta titnaginių ginklų, įrankių ir medinių dirbinių, geometriniu ornamentu puoštos keramikos. Piliakalniuose randama akmeninių pastatų su piešiniais liekanų, ornamentuotos ir žiestos keramikos, geležinių dirbinių.

 Šaltiniai 

Kategorija:Archeologinės kultūros
Kategorija:Neolitas
Kategorija:Bronzos amžius
Kategorija:Turkmėnijos archeologija
Kategorija:Azijos archeologija